Държавен вестник, бр. 109, 2025 г., стр. 77

БРОЙ  109	
Д Ъ Р Ж А В Е Н  В Е С Т Н И К 	
СТР.  77   
зява служебно в регистрите по чл. 14, ал. 7 
прехвърлянето на тези ДЦК на името на 
определения поддепозитар и му превежда по 
реда на чл. 38, ал. 4 необходимите средства 
за извършване на плащанията.
Чл. 40. (1) При изгубване на оригинала 
на поименен сертификат титулярят писме­
но уведомява поддепозитаря – издател на 
сертификата, който издава дубликат по реда 
на чл. 27, ал. 1 и 2, респ. ал. 5, и обезсилва 
първоначално издадения сертификат, което се 
отразява в системата за регистрация по чл. 26 
и чрез поставяне на щемпел „невалиден“ върху 
неоригиналния екземпляр на сертификата.
(2) Плащанията на ДЦК и на лихвите по 
тях се извършват въз основа на издадения 
дубликат и на данните от системата за ре­
гистрация по чл. 26.
(3) Когато титулярят по ал. 1 е клиент на 
участник в ЕСРОТ, който не е поддепози­
тар, уведомлението за изгубен сертификат, 
респ. новият оригинален сертификат, може 
да се предава и/или приема от участника в 
ЕСРОТ, който своевременно предава новия 
сертификат на клиента си.
Г л а в а  ш е с т а
ОБРАТНО ИЗКУПУВАНЕ НА ДЦК ПРЕДИ 
ПАДЕЖА ИМ
Чл. 41. (1) Обратно изкупуване на ДЦК 
със или без определен срок преди падежа 
им се извършва по решение на министъра 
на финансите на организирани от БНБ чрез 
АДЦК аукциони чрез заменянето им с ДЦК 
от нова емисия и/или чрез изплащане на 
номинала и лихвите по тях.
(2) Аукционите за обратно изкупуване се 
провеждат от комисията по чл. 7, ал. 3.
(3) Поръчките за участие в аукционите 
са състезателни. В аукционите по ал. 1 
могат да участват само първични дилъри, 
притежаващи ДЦК от обявените за обратно 
изкупуване емисии.
(4) Първичните дилъри могат да участват 
със състезателни поръчки от свое име, но за 
сметка на свои клиенти, само при обратно 
изкупуване без определен срок.
Чл. 42. (1) Обратно изкупуване на ДЦК 
със или без определен срок преди падежа 
им може да се извършва и по други начини, 
определени от министъра на финансите в 
съответствие с действащото законодателство.
(2) По решение на министъра на финан­
сите в обратното изкупуване по ал. 1 могат 
да участват само определени в решението 
първични дилъри, притежаващи ДЦК от 
обявените за обратно изкупуване емисии.
Чл. 43. Не по-късно от три работни дни 
преди провеждането на всеки аукцион за об­
ратно изкупуване БНБ уведомява участниците 
в АДЦК за получената от Министерството на 
финансите информация относно условията, 
при които се провежда обратното изкупуване. 
По решение на министъра на финансите БНБ 
може да уведоми участниците в АДЦК за 
получената от Министерството на финансите 
информация и в друг срок.
Чл. 44. (1) Първичните дилъри подават 
поръчките си за участие в аукцион за обрат­
но изкупуване в срок до 10,00 ч. в деня на 
аукциона. Поръчките се изпращат до БНБ, 
дирекция „Фискални услуги“. Получените 
поръчки незабавно се подлагат на входяща 
проверка, включваща проверка на техния 
формат съгласно приложенията, проверка 
на ключовите думи, идентифициращи съот­
ветните реквизити, и проверка на датата и 
часа на получаване. В случай че се установи 
грешка, се изпраща съобщение до първичния 
дилър. Подадените поръчки могат да бъдат 
променяни от първичните дилъри до изтичане 
на крайния срок за тяхното получаване, след 
което същите са неотменяеми. За валидно се 
приема само последното получено съобщение.
(2) Поръчката за участие се изготвя по 
образец съгласно приложения № 8, 9, 40, 41 
и 42 и трябва да съдържа:
1. номера на ТАРГЕТ2-Ценни книжа 
специалната парична сметка на участника 
в ТАРГЕТ; 
2. номера на емисията, обявена за обратно 
изкупуване;
3. номиналната стойност на ДЦК, заявени 
за обратно изкупуване (цифром);
4. цената/доходността/годишната лихва, 
при която участникът желае да бъдат изкупени 
ДЦК, изразена като процент на 100 единици 
номинал с два знака след десетичната запе­
тая (цифром).
(3) В случай че поръчката се заявява за 
сметка на клиент на първичния дилър, освен 
реквизитите по ал. 2 тя трябва да съдържа 
данни за клиента, за чиято сметка се заявява 
поръчката:
1. за физически лица – трите имена и 
ЕГН (за чуждестранни граждани – данни по 
чл. 12, ал. 4, т. 1);
2. за юридически лица – фирма; иден­
тификационен код по регистър БУЛСТАТ 
(за регистрирани в чужбина юридически 
лица – данни по чл. 12, ал. 4, т. 2).
(4) В случаите на обратно изкупуване 
на ДЦК чрез замяна, освен реквизитите по 
ал. 2 поръчката трябва да съдържа и номера 
на емисията, с която се извършва замяната.
(5) В случаите на обратно изкупуване на 
ДЦК чрез заплащане с определен срок, ос­
вен реквизитите по ал. 2 поръчката трябва 
да съдържа датата на аукциона и срока на 
обратното изкупуване в дни.
(6) В един аукцион за обратно изкупуване 
всеки участник може да заявява до 30 със­
тезателни поръчки, включително и поръчки 
от свое име, но за сметка на свои клиенти.